Document ID: 32004R2070

UREDBA KOMISIJE (ES) št. 2070/2004
z dne 1. decembra 2004
o odobritvi prenosa med količinskimi omejitvami tekstila in oblačil s poreklom iz Republike Indije
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov s poreklom iz tretjih držav (1) in zlasti člena 7 Uredbe,
ob upoštevanju naslednjega:
(1)
Memorandum o soglasju med Evropsko skupnostjo in Republiko Indijo o odpiranju trga tekstilnih izdelkov, ki je bil parafiran 31. decembra 1994 (2), določa, da je nekaterim zahtevam Indije po tako imenovani „izjemni prožnosti“ treba ugoditi.
(2)
Republika Indija je vložila zahtevo za prenose med kategorijami 13. oktobra 2004.
(3)
Prenosi, ki jih je zahtevala Republika Indija, sodijo v okvir določb o prožnosti, kot je predpisano v členu 7 in navedeno v stolpcu 9 Priloge VIII k Uredbi (EGS) št. 3030/93.
(4)
Primerno je, da se zahteva odobri.
(5)
Zaželeno je, da ta uredba začne veljati dan po objavi, kar bo omogočilo tržnim udeležencem, da začnejo čim prej uživati njene ugodnosti.
(6)
Ukrepi, predvideni s to uredbo, so v skladu z mnenjem Odbora za tekstil, kot je predpisano v členu 17 Uredbe (EGS) št. 3030/93 -
SPREJELA NASLEDNJO UREDBO:
Člen 1
Prenosi med količinskimi omejitvami za tekstilne izdelke s poreklom iz Republike Indije se za kvotno leto 2004 odobrijo v skladu s Prilogo.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. decembra 2004

Labels: 3
18
1